Priekšlikums Padomes regula ar ko groza III pielikumu Regulai (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 /* COM/2006/0719 galīgā redakcija */





[pic] | EIROPAS KOPIENU KOMISIJA | Briselē, 24.11.2006 COM(2006) 719 galīgā redakcija Priekšlikums PADOMES REGULA ar ko groza III pielikumu Regulai (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 (iesniegusi Komisija) PASKAIDROJUMA RAKSTS 1. Priekšlikuma konteksts Priekšlikuma pamatojums un mērķi Ņemot vērā 2007. gada 1. janvārī paredzēto Bulgārijas un Rumānijas pievienošanos Eiropas Savienībai, jāpielāgo ES tiesību akti par kohēzijas politiku un jo īpaši Regula (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999[1], lai šie tiesību akti attiektos arī uz Bulgārijas Republiku un Rumāniju no pievienošanās brīža Eiropas Savienībai. Ir izstrādāts regulas priekšlikuma projekts, ar ko aizstāj Regulas (EK) Nr. 1083/2006 III pielikumu, attiecībā uz līdzfinansējuma likmēm piemērojamiem maksimālajiem apjomiem. Grozītajā III pielikumā tabulas pirmajā rindā minēto to valstu sarakstā, kas ir atbilstīgas augstākajām līdzfinansējuma likmēm saskaņā ar Eiropas Reģionālās Attīstības fondu, Eiropas Sociālo fondu un Kohēzijas fondu, ir iekļauta Rumānija un Bulgārija. Vispārīgais konteksts Saskaņā ar Līguma par Bulgārijas Republikas un Rumānijas pievienošanos Eiropas Savienībai 4. panta 3. punktu Eiropas Savienības iestādes var pirms pievienošanās pieņemt pielāgojumus tajos iestāžu aktos, kuros ir vajadzīgi pielāgojumi saistībā ar pievienošanos. Spēkā esošie noteikumi priekšlikuma jomā Ar šo priekšlikumu groza Padomes 2006. gada 11. jūlija Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999. Atbilstība pārējiem ES politikas virzieniem un mērķiem Ar šo priekšlikumu tiek veikti spēkā esošo Kopienas tiesību aktu tehniski pielāgojumi atbilstoši Bulgārijas un Rumānijas saistībām par dalību ES. 2. Apspriešanās ar ieinteresētajām personām un ietekmes novērtējums Apspriešanās ar ieinteresētajām personām Apspriešanās ar ieinteresētajām personām netika uzskatīta par vajadzīgu. Ekspertu atzinumu pieprasīšana un izmantošana Neatkarīgu ekspertu atzinums nebija vajadzīgs. Ietekmes novērtējums Ietekmes novērtējums netika veikts. 3. Priekšlikuma juridiskie aspekti Ierosināto pasākumu kopsavilkums Ar ierosināto regulu aizstās III pielikumu Regulai (EK) Nr. 1083/2006 attiecībā uz līdzfinansējuma likmēm piemērojamiem maksimālajiem apjomiem, lai iekļautu Rumāniju un Bulgāriju to valstu sarakstā, kas ir atbilstīgas līdzfinansējuma saņemšanai saskaņā ar Eiropas Reģionālās Attīstības fondu, Eiropas Sociālo fondu un Kohēzijas fondu. Juridiskais pamats Kā juridiskais pamats ir izmantots Līgums par Bulgārijas Republikas un Rumānijas pievienošanos Eiropas Savienībai[2] un jo īpaši tā 4. panta 3. punkts. Kā papildu juridiskais pamats ir izmantots Akts par Bulgārijas Republikas un Rumānijas pievienošanās nosacījumiem[3] un jo īpaši tā 56. pants. Subsidiaritātes princips Apsvērumi saistībā ar subsidiaritātes principa piemērošanu ir jau ņemti vērā sākotnēji pieņemtajā Regulā (EK) Nr. 1083/2006. Citādi šis priekšlikums neietekmēs subsidiaritātes principa piemērošanu. Proporcionalitātes princips Apsvērumi saistībā ar proporcionalitātes principa piemērošanu ir jau ņemti vērā sākotnēji pieņemtajā Regulā (EK) Nr. 1083/2006. Citādi šis priekšlikums neietekmēs proporcionalitātes principa piemērošanu. Juridisko instrumentu izvēle Ierosinātais juridiskais instruments: ar šo priekšlikumu groza spēkā esošo regulu, tāpēc juridiskajam instrumentam jābūt regulai. 4. IETEKME UZ BUDžETU Priekšlikums neietekmē budžetu, jo Regulas (EK) 1083/2006 I pielikumā sniegtajā saistību apropriāciju sadalījumā pa gadiem ir jau iekļautas apropriācijas Rumānijai un Bulgārijai atbilstoši finanšu plāniem. Priekšlikums PADOMES REGULA ar ko groza III pielikumu Regulai (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999 EIROPAS SAVIENĪBAS PADOME, ņemot vērā Līgumu par Bulgārijas Republikas un Rumānijas pievienošanos Eiropas Savienībai[4] un jo īpaši tā 4. panta 3. punktu, ņemot vērā Aktu par Bulgārijas Republikas un Rumānijas pievienošanās nosacījumiem[5] un jo īpaši tā 56. pantu, ņemot vērā Komisijas priekšlikumu, tā kā: (1) Saskaņā ar Pievienošanās akta 56. pantu, ja tiesību akti ir spēkā pēc 2007. gada 1. janvāra un tiem ir vajadzīgi pielāgojumi saistībā ar pievienošanos, un vajadzīgie pielāgojumi nav paredzēti Pievienošanās aktā vai tā pielikumos, Padome pieņem vajadzīgos aktus, ja sākotnējo aktu nav pieņēmusi Komisija. (2) Padomes Regulā (EK) Nr. 1083/2006[6] ir noteikti vispārīgi noteikumi par Eiropas Reģionālās attīstības fonda, Eiropas Sociālo fonda un Kohēzijas fonda atbalstu un tā mērķi. Saskaņā ar 53. pantu, minētās regulas III pielikumā ir noteikti līdzfinansējuma likmēm piemērojamie maksimālie apjomi darbības programmās sadalījumā pa dalībvalstīm un pa mērķiem, pamatojoties uz objektīviem kritērijiem. Regulas (EK) Nr. 1083/2006 III pielikums jāpielāgo, lai ņemtu vērā Bulgārijas un Rumānijas pievienošanos Eiropas Savienībai. (3) Jānodrošina, ka iespējami drīz tiek pieņemti struktūrfondu un Kohēzijas fonda tiesību aktu tehniski pielāgojumi, lai Bulgārija un Rumānija varētu iesniegt plānošanas dokumentus no pievienošanās brīža Eiropas Savienībai. (4) Tāpēc attiecīgi jāgroza Regula (EK) Nr. 1083/2006. . IR PIEŅĒMUSI ŠO REGULU. 1. pants Regulas (EK) Nr. 1083/2006 III pielikumu aizstāj ar šīs regulas pielikuma tekstu. 2. pants Šī regula stājas spēkā, vienīgi stājoties spēkā Līgumam par Bulgārijas Republikas un Rumānijas pievienošanos Eiropas Savienībai, un šā līguma spēkā stāšanās dienā. Šī regula uzliek saistības kopumā un ir tieši piemērojama visās dalībvalstīs. Briselē Padomes vārdā — priekšsēdētājs PIELIKUMS „III PIELIKUMS Līdzfinansējuma likmēm piemērojamie maksimālie apjomi (minēti 53. pantā) Kritēriji | Dalībvalstis | ERAF un ESF Procentos no atbilstīgajiem izdevumiem | Kohēzijas fonds Procentos no atbilstīgajiem izdevumiem | 1) Dalībvalstis, kuru vidējais Iekšzemes kopprodukts (IKP) uz vienu iedzīvotāju laikposmā no 2001. gada līdz 2003. gadam bija zem 85 % no ES 25 vidējā rādītāja tajā pašā laikposmā | Bulgārija, Čehija, Igaunija, Grieķija, Kipra, Latvija, Lietuva, Ungārija, Malta, Polija, Portugāle, Rumānija, Slovēnija, Slovākija | 85 % konverģences mērķim un reģionālās konkurētspējas un nodarbinātības mērķim | 85% | 2) Dalībvalstis, kas nav minētas 1. punktā un kas 2007. gada 1. janvārī ir atbilstīgas Kohēzijas fonda pārejas režīmam | Spānija | 80 % konverģences mērķim un pakāpeniskas attiecināšanas reģioniem saskaņā ar reģionālās konkurētspējas un nodarbinātības mērķi 50 % reģionālās konkurētspējas un nodarbinātības mērķim ārpus pakāpeniskas attiecināšanas reģioniem | 85% | 3) Dalībvalstis, kas nav minētas 1. un 2. punktā | Beļģija, Dānija, Vācijas Federatīvā Republika, Francija, Īrija, Itālija, Luksemburga, Nīderlande, Austrija, Somija, Zviedrija un Apvienotā Karaliste | 75 % konverģences mērķim | - | 4) Dalībvalstis, kas nav minētas 1. un 2. punktā | Beļģija, Dānija, Vācijas Federatīvā Republika, Francija, Īrija, Itālija, Luksemburga, Nīderlande, Austrija, Somija, Zviedrija un Apvienotā Karaliste | 50 % reģionālās konkurētspējas un nodarbinātības mērķim | - | 5) Līguma 299. panta 2. punktā minētie attālākie reģioni, kas saņem papildu piešķīrumu šiem reģioniem, kā paredzēts II pielikuma 20. punktā | Spānija, Francija un Portugāle | 50% | - | 6) Līguma 299. panta 2. punktā minētie attālākie reģioni | Spānija, Francija un Portugāle | 85 % atbilstīgi konverģences mērķim un reģionālās konkurētspējas un nodarbinātības mērķim | - | "[pic][pic][pic] [1] OV L 210, 31.7.2006., 25. lpp. [2] OV L 157, 21.6.2005., 11. lpp. [3] OV L 157, 21.6.2005., 203. lpp. [4] OV L 157, 21.6.2005., 11. lpp. [5] OV L 157, 21.6.2005., 203. lpp. [6] OV L 210, 31.7.2006., 25. lpp.